Վերջին շրջանում սիրիական թեման, ամենայն հաւանականութեամբ, կողմնակի աղերս է ունեցել հայկական շահերի հետ, որը պայմանաւորւած է եղել այդ բազմաչարչար արաբական երկրում հայ համայնքի առկայութեան հետ։ Հիմա իրավիճակը փոխւել է։ Բանն այն է, որ Մոսկւայում Նիկոլ Փաշինեանը եւ Վլադիմիր Պուտինը պայմանաւորւել են Սիրիայում մարդասիրական համատեղ գործողութեան մասին։ Հայաստանն այնտեղ կուղարկի ռազմական մասնագէտների, սակրաւորների, ինժեներների եւ բժիշկների։ Ինչպէս հաղորդեց Փաշինեանը լրագրողներին, հիմնական խնդիրը Հալէպի հայ համայնքին եւ, ընդհանուր առմամբ, Սիրիային օգնութիւն ցուցաբերելն է։